René François Bazin
Store norske leksikon,Språk og litteratur,Litteratur i verden,Europa,Frankrikes litteratur,Frankrikes litteratur på 1800-tallet
René François Bazin var en fransk forfatter. Han var professor i jus ved et katolsk universitet og medlem av Det franske akademi. Handlingen i romanene hans foregår ofte på landsbygda, og han priser tradisjonelle verdier som familie, arbeid og fedrelandskjærlighet.
Bazin er mest kjent for La Terre qui meurt (1899, norsk oversettelse 1913), som skildrer motsetningen mellom de eldres troskap og mot og de unges flukt fra slektens jord. Andre romaner er blant annet Le Blé qui lève (1907) og Magnificat (1931). Bazin er ingen betydelig forfatter, men interessant som forløper for de katolske dikterne på 1900-tallet. Les mer i Store norske leksikon Frankrikes litteratur